# Populus tremuloides

* Per a altres significats, vegeu «Populus tremula».
Populus tremuloides és una espècie de pollancre caducifoli originari d'Amèrica del Nord i és una de les diverses espècies que en anglès reben el nom d'Aspen. Aquesta espècies rep el nom comú en anglès de quaking aspen que normalment es tradueix per trèmol (de l'espècie europea diferent Populus tremula), trembling aspen, American aspen, Quakies, mountain o golden aspen, trembling poplar, white poplar, popple, i encara més noms en anglès. Aquests arbres fan fins a 25 m d'alt amb l'escorça llisa i pàl·lida amb parts negres.
Aquest pollancre té una àmplia distribució a Amèrica del Nord es troba des del Canadà al Mèxic Central. És l'espècie que defineix el bioma Aspen parkland a l'oest del Canadà.

## Nom

El nom de quaking o trembling (tremolador) de les seves fulles és pel fet que aquestes tenen un pecíol flexible i aplanat que amb el vent sembla que tremolin. L'epítet específic tremuloides, significa el mateix que el tremula del Populus tremula, el trèmol europeu.

## Descripció

És un arbre de creixement ràpid. Les fulles dels arbres adults fan de 4 a 6 cm de diàmetre i són dentades, però la dels arbres joves poden ser més grosses (de 10 a 20 cm). Els pecíols fan de 3 a 7 cm de llargada. És una planta dioica. Floreix en aments de 4–6 centimetres. El fruit és en càpsules que contenen llavors cadascuna amb un plomall cotonós que serveix per a dispersar-la a principis d'estiu.

## Distribució

La distribució cap al nord està limitada per la seva intolerància al permagel. Al canadà es troba arreu excepte a Nunavut. Als Estats Units arriba fins a la serralada Brooks Range d'Alaska. Creix fins a gran altitud en el cas Mèxic (Guanajuato).

## Usos

L'escorça de P. tremuloides va ser utilitzada pel natius americans i els pioners com un substitut de la quinina.
Com la d'altres pollancres la seva fusta és un combustible deficient. Les seves fulles alimenten diverses erugues.
Al Canadà principalment se'n fa pasta de paper. També es fa servir per a fer mobles i caixes entre d'altres.
La superfície ocupada per aquests arbres ha davallat molt des del segle xix i XX per les tallades i l'ocupació agrícola de la seva zona natural.

## Notes

* 1 2 3 «USDA GRIN taxonomy». Arxivat de l'original el 2014-10-19. [Consulta: 1r gener 2013].
* 1 2 3 4 5 «technology transfer fact sheet: Populus spp.». Forest Products Laboratory: R&D USDA. Madison, Wisconsin: United States Department of Agriculture Forest Service, Center for Wood Anatomy Research. [Consulta: 20 setembre 2010].
* ↑ «Aspen, Quaking (Populus tremuloides)». Arbor Day Foundation.
* ↑ Ewing, Susan. The Great Alaska Nature Factbook. Portland: Alaska Northwest Books, 1996.

## Referències

* US Forest Service Silvics Manual: Populus tremuloides Arxivat 2010-12-08 a Wayback Machine.
* US Forest Service Fire Effects Information System: Populus tremuloides
* Alberta Forest Genetic Resources Council: Populus tremuloides Arxivat 2009-11-26 a Wayback Machine.
* Interactive Distribution Map for Populus tremuloides Arxivat 2015-11-13 a Wayback Machine.
* Farrar, John Laird. Trees In Canada. Fitzhenry and Whiteside, 1995
* Hickman, James C., ed. The Jepson Manual: Higher Plants of California, 0520082559. University of California Press, 1993.